kardosdrur/scandi-wiki huggingface dataset:
Annemette Jensen

Annemette Laurberg Jensen (født 11. april 1972 i Roskilde), er en tidligere dansk atlet med maraton som speciale. Hun løb for Hellas Roskilde 
og fra 1996 i Sparta Atletik var i AK73 2005.

Annemette L. Jensen har deltaget ved EM 2002, VM 2003 og OL 2004 på maratondistancen. Derudover har hun løbet et stort antal maratonløb, halvmaratonløb, 10 og 5 kilometer løb rundt omkring i hele verden, specielt i årene 1998-2006. Hun vandt Zürich marathon i 2003. Modtager af den Gyldne Puma 2002 og 2003. Hun valgte i november 2004 at stoppe sin elitekarriere som marathonløber.

Hun har vundet Eremitageløbet 5 gange og er dermed kun overgået af Sylvia Kiberenge, som har vundet Motionsløbet flest gange.

Annemette L. Jensen er uddannet som folkeskolelærer og har læst pædagogik og dansk som tilvalg på Københavns Universitet.

Internationale mesterskaber 
 2005 NM 10.000 meter   34,20,28   
2004  OL  Maraton  49. plads  2,50,01  
2004  NM  10.000 meter    33:36.44  
2003  VM  Maraton  23. plads  2,31,55  
2002  VM  Halvmaraton   DNF  
2002  EM  Maraton  9. plads  2,37,27  
2001  VM  Halvmaraton  41. plads  1,14,24  
2000  VM  Halvmaraton  25. plads  1,16,26  
1999  VM  Halvmaraton  44. plads  1,16,47 
1997  EM  6km cross  32.plads  18,52  
1997  NM  4km cross   15,04

Danske mesterskaber 
 2007    Halvmaraton  1,19,57    
 2005    Halvmaraton  1,12,00  
 2002    10km  35,21    
 2001    10,000 meter  34,10,40    
 2000    5000 meter  16,38,85    
 2000    Halvmaraton  1,16,54    
 1999    5000 meter  16,39,26    
 1998    10,000 meter  33,38,42    
 1996    Halvmaraton  1,21,35    
 1996    5000 meter  17,20,85    
 1993    Halvmaraton  1,19,28

Personlige rekorder 
 1500 meter 4:33,52, 1999
 3000 meter 9:44,98, 2000
 5000 meter 16:00,40, 2000
 10000 meter 33:24,45, 1999
 Halvmaraton: 1:11:36, 29. Marts 2003 i Den Haag
 Maraton: 2:30:07, 4. April 2004 i Zürich

Eksterne henvisninger 
Annemette Jensen Biography and Olympic Results – Olympics at Sports-Reference.com  
iaaf.org – Athletes – Jensen Annemette Biography 
DAF i tal – Annemette Jensen 
Statletik.dk – Profil – Annemette Jensen
Team Copenhagen – Annemette Jensen, maratonløber 

Langdistanceløbere fra Danmark
Danske OL-deltagere i atletik
Atleter fra Hellas Roskilde
Atleter fra Sparta Atletik
Atleter fra AK73
Lærere fra Danmark
Personer fra Roskilde
Maratonløbere fra Danmark
Syv kvinder

Syv kvinder (originaltitel 7 Women) er en amerikansk film fra 1966, instrueret af John Ford. Filmen er baseret på novellen Chinese Finale af den engelske forfatter Norah Lofts.

I hovedrollerne ses kvinderne Anne Bancroft, Sue Lyon, Margaret Leighton, Flora Robson, Mildred Dunnock, Betty Field, Anne Lee samt mændene Eddie Albert, Mike Mazurki og Woody Strode.

Handlingen 

Filmen foregår i Kina i 1935 på en fjerntliggende missionsstation. Missionen, der overvejende består af kvinder, trues både indefra og udefra. Alt er roligt på overfladen, idet lederen af missionen, Miss Agatha Andrews (spillet af Margaret Leighton) styrer tingene stramt, og hun er selvretfærdigt overbevist om, at hendes forestilling om kristen fromhed er den eneste korrekte måde at leve på. De andre kvinder på missionen omfatter hendes loyale assistent Miss Argent (spillet af Mildred Dunnock); Miss Binns (spillet af Flora Robson) og Mrs Russell (spillet af Anna Lee) fra den nærliggende britiske mission, som har søgt tilflugt for krigens rædsler; Mrs Florrier Pether (spillet af Betty Field) hvis mand, Clarles Pether (spillet af Eddie Albert) er lærer og den eneste mand dér; Miss Ling (spillet af Jane Chang), den ærbare kinesiske lærerinde og oversætter samt Emma Clark (spillet af Sue Lyon), som er en del af personalet og den yngste kvinde på missionen.

De neurotiske spændinger syder, og Miss Andrews viser sig snart at være en undertrykt lesbisk, der begærer Emma. Da den elegante, humanistiske, kyniske og ateistiske læge, Dr. Cartwright (spillet af Anne Bancroft) ankommer, krakelerer den skrøbelige fred, især da Emma bliver lægens beundrer. Cartwright er anderledes end de andre kvinder, og Emma og Andrews støder sammen pga. Cartwrights holdninger, hendes grove sprog, hendes rygning og totale mangel på interesse i at deltage i de daglige bønner. Florrie er gravid men er bange for, at hun er for gammel til at føde uden problemer. Cartwright er nødt til at klare en fødsel under meget primitive forhold; der udbryder kolera, og til sidst angribes missionen af mongolske røvere, der udsætter dem for grusomheder, grove ydmygelser og barbarisk opførsel. Cartwright inspirerer kvinderne til at være modige, og det lykkes dem at klare den uhyre farlige situation. Men til sidst er Cartwright nødt til at ofre sig selv og blive konkubine for mongolernes leder, Tunga Khan (spillet af Mike Mazurki), for at redde de andre. Dette skaber splittelse blandt missionærerne, hvor Miss Andrews er rystet over Cartwrights beslutning, mens Miss Binns roser hende for hendes mod. Alle i gruppen har deres egen reaktion på faren, hvilket bibringer filmen en vis dybde. Ved filmens slutning skåler Cartwright og Tunga Khan i forgiftet te, som han drikker for straks at falde om, mens hun koldt siger: "So long ya bastard".

Eksterne henvisninger 
 

Dramafilm fra USA
Amerikanske film fra 1966
Film instrueret af John Ford
Film baseret på bøger
Film baseret på skuespil
Captain Buffalo (film)

Captain Buffalo (originaltitel Sergeant Rutledge) er en film fra 1960, instrueret af John Ford med Woody Strode i hovedrollen. Filmens emne var kontroversielt for sin tid, og den handler om en sort sergent i den amerikanske hær, der anklages for voldtægt og mord på en hvid pige.

Handlingen 

Filmens omdrejningspunkt er retssagen mod sergent Rutledge. Jeffrey Hunter spiller forsvarsadvokaten. Filmen viser adskillige vidners udsagn, der beskriver begivenhederne efter voldtægten og mordet på en officers datter.

Eksterne Henvisninger 

Westernfilm fra USA
Amerikanske film fra 1960
Rio Grande (film)

Rio Grande er en western fra 1950, instrueret af John Ford og den tredje film i hans "kavaleri-trilogi" (de to tidligere film er Fort Apache (1948) og Kavaleriets gule bånd (originaltitel She Wore a Yellow Ribbon). I alle tre film har John Wayne hovedrollen – som kaptajn Kirby Yorke i Fort Apache, kaptajn Nathan Brittles i Kavaleriets gule bånd og oberstløjtnant Kirby Yorke i Rio Grande.

Ford havde haft ønske om at lave Den tavse mand (originaltitel The Quiet Man) først, men Herbert Yates fra Republic Pictures forlangte, at Ford lavede Rio Grande først med den samme konstellation af Wayne og Maureen O'Hara; Yates mente ikke, at manuskriptet til Den tavse mand var så godt og ville have, at de forventede indtægter fra Rio Grande skulle finansiere Den tavse mand (til Yates' overraskelse endte Den tavse mand, da den udkom i 1952, med at blive en af Republics bedste film og en favorit blandt Ford/Wayne-fans).

Handlingen 

I Rio Grande er oberst Yorke udstationeret i grænselandet for at forsvare nybyggerne mod oprørske apache-indianere. Yorke er under betydeligt pres, både pga. indianerne og pga. de nye rekrutter, der er kommet til fortet – alt for få mænd til at klare opgaven. Spændingerne stiger yderligere, da Yorkes søn (som han ikke har set i 15 år), Jeff (spillet af Claude Jarman jr.), udstationeres på fortet. Da han ikke ønsker, at andre skal tro, at han favoriserer sin søn, ender Yorkem med at behandle ham hårdere end de andre. For at gøre tingene endnu værre dukker Yorkes kone Kathleen (spillet af O'Hara), som han ikke er sammen med længere, op for at tage sin mindreårige søn med tilbage. Yorke og hans kone bliver dog enige om, at det er bedst at lade sønnen selv bestemme, og han vælger at blive. Diskussionen om deres søn får kærligheden mellem dem til at blusse op igen.

Yorke får besøg af sin gamle chef fra borgerkrigens tid, Phil Sheridan, som nu er øverstkommandrende for hæren. Sheridan har besluttet at sende Yorke over Rio Grande-floden og ind i Mexico – hvilket kan medføre store problemer, da det kan opfattes som en krigshandling rettet mod Mexico. Hvis Yorkes mission, som går ud på at stoppe truslen fra indianerne, mislykkes, risikerer han en krigsret. I stiltiende erkendelse af hvad det er han beder Yorke om, lover Sheridan ham, at medlemmerne af en evt. krigsret bliver mænd, som Yorke kæmpede sammen med under borgerkrigen. Yorke accepterer opgaven og må nu kæmpe for at redde sin ære og samle sin familie igen.

Eksterne Henvisninger 
 

Westernfilm fra USA
Amerikanske film fra 1950
Film instrueret af John Ford
Mogambo (film)

Mogambo er en film fra 1953, instrueret af John Ford og med Clark Gable, Ava Gardner og Grace Kelly i hovedrollerne.

Grace Kelly vandt en Golden Globe som bedste kvindelige skuespiller i en birolle, og filmen blev nomineret til to Oscars – Ava Gardner i kategorien "Bedste kvindelige skuespiller i en hovedrolle" og Grace Kelly i kategorien "Bedste kvindelige skuespiller i en birolle".

Mogambo er en overdådig genindspilning af klassikeren Red Dust fra 1932, der også havde Clark Gable i hovedrollen.

Handlingen 

Eloise Y. "Honey Bear" Kelly (spillet af Ava Gardner) ankommer til en fjerntliggende afrikansk handelsstation på jagt efter en rig bekendt blot for at finde ud af, at han allerede er rejst igen. Mens hun venter på den næste båd tilbage, muntrer hun sig med den hårdtarbejdende storvildtsjæger Victor Marswell (spillet af Clark Cable), som i begyndelsen ikke har megen respekt for hendes slags. Marswell tager Donald Nordley (spillet af Donald Sinden) og dennes kone Linda (spillet af Grace Kelly) med på en fotosafari, og "Honey Bear" Kelly tager med. Begge kvinder er tiltrukket af Marswell, og scenen er sat for en kamp mellem de to rivalinder.

Eksterne Henvisninger 
 

Dramafilm fra USA
Amerikanske film fra 1953
Filmgenindspilninger
Film instrueret af John Ford
Vi vandt vesten

Vi vandt vesten (originaltitel How the West Was Won) er en storslået western fra 1962, der følger en familie i flere generationer på deres rejse mod vest, fra staten New York til Stillehavet.

I hovedrollerne ses Carroll Baker, Lee J. Cobb, Henry Fonda, Carolyn Jones, Karl Malden, Gregory Peck, George Peppard, Robert Preston, Debbie Reynolds, James Stewart, Eli Wallach, John Wayne, Richard Widmark, Brigid Bazlen, Walter Brennan, David Brian, Andy Devine, Raymond Massey, Agnes Moorehead, Harry Morgan, Thelma Ritter, Russ Tamblyn og Spencer Tracy.

Filmen er instrueret af John Ford (afsnittet om borgerkrigen), Henry Hathaway (afsnittene om floden, prærien og de lovløse), George Marshall (afsnittet om jernbanen) samt Richard Thorpe (overgangsafsnittene).

Filmen blev nomimeret til 8 Oscars ved Oscaruddelingen 1964, herunder til en Oscar for bedste film, hvilken pris imidlertid gik til britiske komedie Tom Jones. Filmen vandt dog tre Oscars for bedste manuskript, bedste klipning og bedste lyd.

Eksterne henvisninger 
 

Amerikanske film fra 1962
Westernfilm fra USA
Fort Apache

Fort Apache er en westernfilm fra 1948, instrueret af John Ford og med John Wayne og Henry Fonda i hovedrollerne. Filmen var den første i Fords "kavaleri-trilogi" og blev efterfulgt af Kavalleriets gule bånd (originaltitel She Wore a Yellow Ribbon) og Rio Grande. der også havde John Wayne i hovedrollen. Historien, der er løseligt baseret på George Armstrong Custer og Slaget ved Little Bighorn samt på Fetterman-massakren i 1866, var en af de første, der gav et autentisk og positivt billede af de indfødte amerikanere, der havde været med i slagene (apache-indianere i filmen, sioux-indianere i virkeligheden).

Handlingen 

Efter borgerkrigen overføres oberst Owen Thursday (spillet af Henry Fonda) til Fort Apache-reservatet, hvor han er opsat på at indføre den høje standard, han er vant til. På trods af kaptajn Kirby York (spillet af John Wayne), som siger, at problemerne i området snarere skyldes korrupte indianeragenter end indianerne selv, er Thursday opsat på at holde indianerne i reservatet nede. Til sidst beordrer Thursday sit regiment i kamp mod de indfødte med katastrofale følger.

Eksterne henvisninger 
 

Westernfilm fra USA
Amerikanske film fra 1948
Film instrueret af John Ford
Her kommer Donovan (film)

Her kommer Donovan (originaltitel Donovan's Reef) er en amerikansk actionfilm og komedie fra 1963, instrueret af John Ford. Filmen handler om en "dydig" ung kvinde (spillet af Elizabeth Allen), der ankommer til en sydhavsø på jagt efter sin forsvundne far. Her møder hun et par gamle sømænd. Det var den sidste film, som John Ford og John Wayne lavede sammen. I andre hovedroller ses Dorothy Lamlur, Lee Marvin, Cesar Romero og Jack Warden.

Kilde: Donovan's Reef på den engelske Wikipedia.

Eksterne henvisninger 
 

Actionfilm fra USA
Komediefilm fra USA
Amerikanske film fra 1963
Indianerne (film)

Indianerne (originaltitel Cheyenne Autumn') er en western fra 1964 med Richard Widmark, Carroll Baker, James Stewart og Edward G. Robinson i hovedrollerne. Filmen er den sidste western, som instruktørern John Ford lavede, og han hævdede, at den var en slags elegi over de indfødte amerikanere, som var blevet misbrugt af den amerikanske regering og misfortolket i mange af hans egne film. 

I sin oprindelige udgave varede filmen 158 minutter og var således Fords længste film. Warner Bros. besluttede senere at bortredigere "Dodge City"-sekvensen, og filmen kom ned på 145 minutter. Sekvensen, hvor James Stewart spiller Wyatt Earp og Arthur Kennedy spiller Doc Holliday, betragtes af mange Ford-kendere som noget af det bedste, han har lavet. Sekvensen er senere kommet med i VHS- og DVD-udgaverne.

Handlingen 

I 1878 fører høvdingene "Little Wolf" (spillet af Ricardo Montalban) og "Dull Knife" (spillet af Gilbert Roland) over 300 udsultede og udkørte cheyenne-indianere fra deres reservat i staten Oklahoma til deres hjemland i staten Wyoming. Regeringen opfatter det som et oprør, og den sympatiske kaptajn Thomas Archer (spillet af Richard Widmark) er tvunget til sammen med sine tropper at forsøge at stoppe indianerstammen. Da pressen fejlagtigt beskriver de indfødtes motiver og mål for rejsen som ondsindede, prøver indenrigsminister Carl Shurz (spillet af Edward G. Robinson) at forhindre, at det kommer til voldsomheder mellem hæren og de indfødte.

Eksterne Henvisninger 

Amerikanske film fra 1964
Westernfilm fra USA
Operation helvede

Operation helvede (originaltitel They Were Expendable) er en krigsfilm fra 1945, instrueret af John Ford og med John Wayne og Robert Montgomery i hovedrollerne. Montgomery instruerede desuden en del torpedobådsscener (uden at blive nævnt), når Ford var indisponeret af helbredsårsager.

Filmen er baseret på en bog af William L. White og fortæller historien om John D. Bulkeley, der var chef på en motortorpedobåd, og hans makker Robert Kelly, under den japanske invasion af Filippinerne under 2. verdenskrig 1941-42. Personerne i filmen, John Brickley (spillet af Robert Montgomery) og Rusty Ryan (spillet af John Wayne) er opdigtede navne for disse to virkelige personer. Selvom filmen viser opdigtede begivenheder, blev scenerne opfattet som virkelighed under krigen, og filmen blev rost som meget virkelighedstro.

Handling 

Filmen starter med en demonstration i Manila-bugten af, hvad en motortorpedobåd er i stand til – den dag Pearl Harbor bombes af japanerne. Ryan bliver forarget, da hans overordnede ikke mener, at torpedobådene kan bruges som flådefartøjer, og han er i færd med at skrive en anmodning om at blive forflyttet, da nyheden om japanernes angreb kommer.

Ryans og Brickleys anmodning om at få tildelt kampopgaver fører ikke til noget et stykke tid, men til sidst får de lov til at vise, hvad de kan. Herfra består filmen mest af action-scener med undtagelse Ryans romance med sygeplejersken Sandy Davis (spillet af Donna Reed). Japanerne forbereder et angreb på de amerikanske forlægninger på Bataan og Corrigidor, og torpedobådene sendes af sted for at evakuere general Douglas MacArthur og en gruppe betydningfulde amerikanere – hvilket Bulkeley fik en medalje for. Da dette er sket, fortsætter bådene deres angreb på japanerne, som gradvist reducerer gruppen til en håndfuld mænd og én torpedobåd. Filmen slutter umiddelbart før, de er nødt til at overgive sig til en grum skæbne. Filmen regnes for en af John Waynes bedste præstationer.

Eksterne henvisninger 
 

Dramafilm fra USA
Amerikanske film fra 1945
Film instrueret af John Ford
Film om 2. verdenskrig fra USA
Actionfilm fra USA
Gitte Karlshøj

Gitte Karlshøj (født 14. maj 1959) er en dansk eliteløber siden 1985. Hun har stillet op til EM, VM og OL tilsammen 15 gange, fra distancer fra 3000 meter til maratondistancen. Gitte Karlshøj medvirkede som personlig træner for DR2 løberne der løb New York maraton i Tema Lørdag i november 2006; Hun er fysioterapeut ved Team Danmark i Aarhus og foredragsholder i virksomheder/sportsklubber o.lign.

Bedrifter 
Gitte Karlshøj har vundet 37 danske mesterskaber på diverse distancer. Hun har sat tre danske rekorder på 1000m, 1.500m og 2000 meter, og satte i 2002 verdensrekorden for Masters (W40-) på halvmaratondistancen. I 2009 satte hun fire verdensrekorder for Grand Masters (W50-) på 1.500m, 3.000m, 5.000m og 10.000m, og i 2010 blev det til verdensrekord på mile-distancen. Hendes personlige rekord på maratondistancen er 2:31.31, kun 1.53min fra Dorthe Rasmussens danske rekord på 2:29.34. Gitte Karlshøj vandt Hong Kong Maraton i 2004. Vandt alle distancer fra 800m til maraton til Europa mesterskaberne for veteraner i 2004 – inden for en uge. Gitte blev i 2009 verdensmester på 5.000m i klassen W50-. Hun vandt det danske mesterskab på maraton 2009, der var indlagt i H.C. Andersen Marathon i Odense og blev dermed den ældste danske mester nogensinde. Hendes sluttid var 2:51,30.

Som den eneste dansker, har Gitte Karlshøj været dansk mester på alle distancer fra 800 meter til maraton, inklusiv cross og landevejsløb (11 forskellige distancer).

Gitte er valgt til European Best Female Master of the Year 2009 dvs den bedste kvindelige atletikudøver over 35 år i Europa.

Begyndte i 2019 at ro kajak.

2022 

DM guld K1 marathon (W60+) og K2 marathon (W55+)

2023

DM guld ergometersprint 500m og 200m (W60+) samt 2 x DR, se nedenfor

DM guld K1 marathon (W60+)

NM guld K1 marathon og K2 marathon W(60+)

VM sølv K1 marathon (W60+) og VM sølv K2 marathon (W55+)

Personlige Rekorder 
 800 meter: 2.02.9 (1992)
 1500 meter: 4.08.61 (1991) dansk rekord i 1991
 3000 meter: 8.44.35 (1991)
 5000 meter: 15.22.95 (1993)
 10000 meter: 32.26.25 (1994) 
 Halvmarathon: 1.10.50 (1996)
 Maraton: 2.31.31 (1997)

Danske Rekorder 
 1000 meter: 2:43.7 (1990)
 1500 meter: 4:08:61 (1991) er siden forbedret
 2000 meter: 5:43.7 (1991)
 Kajak ergometer 500m 2:23:91 (2023) W60+
 Kajak ergometer 200m 54:60   (2023) W60+

Verdensrekorder 
 ½-marathon: 1:11:09 (2002), W40- Masters (er siden forbedret)
 1.500m: 4:40:7 (2009), W50- Grand Masters
  mile: 5:00:59  (2010), W50- Grand Masters
 3.000m: 9:47:20 (2009), W50- Grand Masters
 5.000m: 16:51:17 (2009), W50- Grand Masters
 10.000m: 35:41:8 (2009), W50- Grand Masters

Referencer

Eksterne henvisninger 
 

Mellemdistanceløbere fra Danmark
Danske OL-deltagere i atletik
Atleter fra Køge Atletik
Atleter fra Aarhus 1900
Maratonløbere fra Danmark
Langdistanceløbere fra Danmark
Deltagere for Danmark ved sommer-OL 1992
Deltagere for Danmark ved sommer-OL 1996
Atleter ved sommer-OL 1992
Atleter ved sommer-OL 1996
Tolga

Tolga er en kommune i Innlandet fylke i Norge. Den grænser i nord og øst til Os, i syd til Engerdal og Rendalen, i vest til Tynset. Højeste punkt er Elgspiggen der er 1.604 moh. Kommunen havde 1.569 indbyggere i 2019.

Forollhogna nationalpark ligger delvis i kommunen.

Geografi 
Tolga ligger langs elven Glåma (Glomma), som løber gennem kommunens hoveddalstrøg. Kulturlandskabet i landbrugsbygden Vingelen nordvest for Glåma er bemærkelsesværdigt. 

Egnene sydøst for Glåma ligger langs Holaelvsystemet, som løber ud i Trysilelven via Isteren.

Samfund 
De fleste tolginger bor i stationsbyen Tolga centrum, (eller «på Tolga», som man siger på norsk). Den næststørste by er Vingelen. Langs Hola-elven ligger landsbyerne Hodalen, Kåsa, Holøyen og Øversjødalen.

Tolga sogn har samme udstrækning som kommunen og hører under Nord-Østerdal provsti i Hamar bispedømme. Der er kirker i Tolga centrum, Vingelen, Hodalen og Holøydal. 

Kommunen har udstrakt interkommunalt samarbejde med Os og deltager også i samarbejdet i Fjellregionen, sammen med Alvdal, Folldal, Rendalen, Tynset, Os, Røros og Holtålen.

Historie 
Røros Kobberværk anlagde i 1660'erne en smeltehytte ved Tolga, Tolgen Smeltehytte.

Tolga blev oprettet som Tolga formandskabsdistrikt i 1837. 

Den 1. januar 1911 blev der gennemført grænsejusteringer i Tolga, Trysil, Ytre- og Øvre Rendal kommuner for at oprette Engerdal Kommune. Et område med 201 indbyggere blev i den anledning overført fra Tolga til den nye kommune.

I 1926 blev Tolga delt og Os skilt ud som selvstændig kommune. Efter delingen havde Tolga 1.917 indbyggere. 

Den 1. januar 1966 blev kommunerne Tolga og Os slået sammen til den nye Tolga-Os kommune. Tolga havde ved sammenlægningen 1.944 indbyggere.

Den 1. januar 1976 blev Tolga-Os igen delt i Tolga og Os. Tolga Kommune havde efter delingen et indbyggertal på 1.865.

I år 2000 blev Tolgen Hytteplads udpeget som kommunens tusenårssted.

Kultur 
Tolgamålet er en af de få norske dialekter med kasusformer.

Tusenårssted 
Kommunens tusenårssted er Tolgen Hytteplads. Røros Kobberværk anlagde i 1660'erne en smeltehytte her, Tolgen Smeltehytte, som var i drift frem til 1. januar 1871.

Kilder og  henvisninger 

 Tolgadialekten
 Webkamera 

Kommuner i Innlandet
Kommuner i Hedmark
Formandskabsdistrikt

Et Formandsskabsdistrikt betegner i Norge en administrativ enhed, som blev indført ved formandskabslovene af 14. januar 1837. Ifølge § 1 skulle hvert prestegjeld på landet udgøre et selvstændigt formandskabsdistrikt. 

På denne måde blev den kirkelige inddeling af landet også afgørende for den verdslige, administrative inddeling. Norge fik 373 formandskabsdistrikter i 1837.

Matrikelloven som kom i 1853 indførte betegnelserne kommune (herred) og herad (nyn) til erstatning for formandskabsdistrikt.

100 år efter formandskabslovene var indført (1936), var der 682 herreder (landkommuner) og 65 bykommuner i Norge. Blandt byerne havde 43 status som købstad og 22 som ladested.

Norges subnationale enheder
Christina Ricci

Christina Ricci (født d. 12. februar 1980 i Santa Monica, Californien) er en amerikansk skuespiller. Hun er det yngste barn ud af fire. Hendes far er advokat og hendes mor er ejendomsmægler.
 
Christina fik sin filmdebut som 9-årig i filmen Skønne sild og fik sit gennembrud som 16-årig i filmen The Ice Storm. Hun har sagt, at det var den første rolle, som hun virkelig ønskede at få og til sidst fik.

”Min drømmerolle ville være at skulle spille en psycho dræber, fordi det er det skønne ved skuespil, at jeg kan være noget jeg aldrig ville kunne være i virkeligheden”.

Udvalgt filmografi 
 Familien Addams. (1991)
 Det bli'r i familien Addams (1993)
 Casper the Friendly Ghost. (1995)
 Sleepy Hollow (1999)
 The Man Who Cried (2000)
 Monster som Selby Wall (2003)
 Cursed som Ellie (2005)
 Black Snake Moan som Rae (2007)

Eksterne henvisninger 

 Christina Ricci News
 

Skuespillere fra Californien
Personer fra Californien